钦定古今图书集成/明伦汇编/宫闱典/第023卷 > 《代普宁王贺皇太后冬表》前人
## 钦定古今图书集成/明伦汇编/宫闱典/第023卷 > 《代普宁王贺皇太后冬表》前人

“阳气应时，验灰轻而《权拥》”，“日表如度，知岁美而人和。”
庆自宫闱，泽流寰宇。〈中贺〉伏惟皇太后陛下，性服慈
俭，体安礼仪。同太姒之母周，慕涂山之兴夏。仰推圣
子，坐底于成功；抑损外家，共陶于至化。得天人之共
助，享福禄之无疆。臣猥以孱虚，夙承教育。敢效冈陵
之祝，永同葵藿之倾。